АҞӘА, лаҵара 21 - Sputnik. Аԥсны ахада иусԥҟала Аԥсадгьыл ахь архынҳәразы аҳәынҭқарратә еилакы ахантәаҩыс дҟаҵоуп Ҳаразиа Вадим, Аҿар русқәеи аспорти рзы аҳәынҭқарратә еилакы ахантәаҩыс дҟаҵоуп Гәбаз Џьамал. Абри атәы аанацҳауеит ахада ипресс-маҵзура.
Аԥсадгьыл ахь архынҳәразы аҳәынҭқарратә еилакы мшаԥы 28 рзы еиҿкаан Адемографиеи арепатриациеи рминистрра аиҭакрала. Ари аусбарҭа иадыз афункциақәа рыхәҭак адҵан ҿыц иаԥҵаз Асоциалтә еиқәыршәареи адемографиатә политикеи рминистрра. 2017 шықәса раахыс арепатриациа аус дахагылан Беслан Дбар.
Аҿари аспорти рзы аҳәынҭқарратә еилакы аԥҵан 2019 шықәса жьҭаарамзазы, Абаҩрҵәыреи аспорти рзы аҳәынҭқарратә еилаки Аҿартә политиказы аҳәынҭқарратә еилаки реилаҵарала. Ҳазҭоу ашықәс ажьырныҳәамза инаркны аилак ахантәаҩы инапынҵақәа наигӡон Михаил Пиканин.
Иара убас шәаԥхьар ҟалоит:
- Аслан Бжьаниа Аԥсны аминистрцәа реилазаара аструктура шьақәирӷәӷәеит
-
Ареформақәеи аркьаҿрақәеи: Аԥсны Аминистрцәа реилазаара аҽеиҭакшьа